Bubba Smith

Charles Aaron «Bubba» Smith (1945-2011) var en amerikansk skuespiller og profesjonell fotballspiller på 1960- og 1970-tallet. Han begynte som skuespiller på slutten av 1970-tallet etter å ha sluttet som fotballspiller. Han var 2 meter høy og veide rundt 127 kg.

 Bakgrunn 
Charles Aaron «Bubba» Smith ble født 28. februar 1945 i Beaumont, Texas, der moren var skolelærer og faren var coach på den videregående skolen. Smith ønsket egentlig å spille for University of Texas, men på grunn av raseskille i Texas reiste han til Michigan der han fikk stipend for å studere. Han avsluttet studiet i 1967 med bachelorgrad i sosiologi.

 Død 
Smith døde 3. august 2011 i Los Angeles. Smith ble funnet død hjemme i Los Angeles av hans oppsynsmann den 3. august 2011. Han døde fra akutt medikamentforgiftning og hjertesykdom. Vektreduksjonsstoffet Fentermin ble funnet liket. Hans hjerte veide mer enn det dobbelte av et gjennomsnittlig menneskelig hjerte. Han ble 66 år gammel."Bubba Smith, NFL star and 'Police Academy' actor, found dead at home", Los Angeles Times, August 3, 2011, accessed August 3, 2011.

 Profesjonell fotballkarriere 
Smith ble draftet først i NFLs draft i 1967 av Baltimore colts med et pick som tidligere hadde tilhørt det nye laget New Orleans Saints før det ble byttet til Colts mot quarterback Gary Cuozzo. Smiths lagkamerat fra Michigan State, running back Clinton Jones, fulgte ham som andre pick.  er Smith den eneste spilleren fra Michigan State som har blitt plukket opp først i et draft.

Smith var en kjent forsvarer på laget fra Michigan State University. På1960-tallet var dette et av de første lagene dominerte av svarte utøvere. Som fotballspiller utmerket han seg med styrke og hurtighet snarere enn teknikk.

Smith spilte som defensive end i NFL og nådde Super Bowl to ganger i sine fem første sesonger. Storfavorittene Colts tapte mot New York Jets i Super Bowl III og vant Super Bowl V to år senere, etter -sesongen. Det var den eneste gangen Smith vant en Super Bowl-ring. I intervjuer sa Smith at han aldri brukte ringen, da han var skuffet over at han og lagkameratene ikke klarte å vinne Super Bowl III. Han ble skadet under sesongoppkjøringen i 1972 da han sprang inn i en stålstang som NFL på den tiden brukte for å måle yards, og måtte stå over sesongen.

Han ble byttet til Oakland Raiders mot Raymond Chester 16. juli 1973. Han avsluttet karrieren hos Houston Oilers og sluttet som fotballspiller i 1976 på grunn av en kneskad. 

Han ble utvalgt til All-Pro ett år, All-Conference to år, og vant to Pro Bowls. Arven han etterlot seg var inspirasjonen bak dokumentaren Through the Banks of the Red Cedar, skrevet og regissert av lagkameraten fra MSU Gene Washingtons datter Maya Washington.

 Profesjonell skuespiller 
Etter fotballen begynte Smith en skuespillerkarriere med mindre roller innen film og på TV på slutten av 1970-tallet og tidlig 1980. Han var særlig kjent for sin rolle som Moses Hightower i filmserien om Politiskolen, en rolle han hadde i alle unntatt én av filmene i serien. Hightower var i filmserien en vennlig blomsterdekoratør som ble politirekrutt og brukte sin størrelse og styrke bare når det var nødvendig.

Han var stjernen i den kortlivede TV-serien Blue Thunder. Før Politiskolen hadde han mindre roller i Wonder Woman, Taxi og Charlie's Angels.

 Referanser 

 Eksterne lenker 



Kategori:Skuespillere fra USA
Kategori:Komikere fra USA
Kategori:Personer fra Beaumont
Kategori:Personer fra Orange i Texas
Kategori:Pro Bowl-spillere fra American Conference
Kategori:Utøvere av amerikansk fotball fra USA
Kategori:Defensive ends i amerikansk fotball
Kategori:Defensive tackles i amerikansk fotball
Kategori:Baltimore Colts-spillere
Kategori:Oakland Raiders-spillere
Kategori:Houston Oilers-spillere